Vrou se liggaam in huis gevind | Maroela Media
Angelique Fourie (Foto: Facebook)
Die polisie ondersoek 'n saak van moord ná die 27-jarige Angelique Fourie se liggaam in haar huis in Trichardt, Mpumalanga, gevind is.
Fourie se liggaam is Maandag vroegoggend in haar huis in 'n plas bloed gevind. Daar word beweer dat sy 'n oop wond aan haar nek gehad het.
Volgens die private ondersoeker Mike Bolhuis word 'n persoon, wat moontlik inligting oor die moord kan verskaf, gesoek. Die persoon was glo bekend aan Angelique.
"Volgens ooggetuies het dié persoon en Fourie 'n uitval by 'n plaaslike kroeg in Trichardt gehad. Hulle is daarna huis toe waar dinge na bewering handuit geruk het," sê Bolhuis.
"Die persoon het glo met Fourie se tweejarige dogter na sy suster se huis in Secunda gereis. Hy het die dogter daar gelos en gevlug."
'n Saak van moord is by die polisie in Trichardt aanhangig gemaak.
"Ons vermoed die persoon gaan probeer om landuit te vlug en daarom het ons al die landsgrense in kennis gestel om op die uitkyk te wees."
Bolhuis vra dat enigiemand met inligting vir Luke Enslin by 082 222 5821 moet kontak.
Blybaar op die stadium al weer 'n vrou wat gedood is deur die hand van 'n man. Hoeveel maal 'n week gebeur dit nie in SA nie? As jy jaloers is probeer weg loop. Lewenslank in die tronk is dit nie werd nie.
Wat de hel gaan deesdae aan in die land? As ek en jy 'n argument het, maak ek jou dood. Dit het nou mode geword. Selfbeheersing is 'n vreemde begrip. Hoop hy word gevang en toegesluit. Die doodstraf moet teruggebring word.
Sal natuurlik baie help as die media n foto vd verdagte plaas dan kan die mense darem weet hoe die persoon lyk.
Hoop hulle kry die uitvaagsel vinnig en sluit hom toe!!!! Voor haar pa hom kry en ek die storie op sosialemedia heeldag gevolg. Gee jouself oor voor die pa jou beetkry, boeta!!
Waar kom die geaardheid van om iemand dood te maak waneer jy 'n misverstand het? Dit is net nie hoe SA was nie.